小石潭记的拼音及原文

《小石潭记》是唐代文学家柳宗元所作的一篇山水游记，收录于“永州八记”之中。文章以细腻生动的语言描绘了一处幽静的小石潭景致，寄托了作者在贬谪生活中的孤寂情怀。

作品原文

从小丘西行百二十步，隔篁竹，闻水声，如鸣佩环，心乐之。伐竹取道，下见小潭，水尤清冽。全石以为底，近岸，卷石底以出，为坻，为屿，为嵁，为岩。青树翠蔓，蒙络摇缀，参差披拂。

潭中鱼可百许头，皆若空游无所依，日光下澈，影布石上。佁然不动，俶尔远逝，往来翕忽，似与游者相乐。

潭西南而望，斗折蛇行，明灭可见。其岸势犬牙差互，不可知其源。

坐潭上，四面竹树环合，寂寥无人，凄神寒骨，悄怆幽邃。以其境过清，不可久居，乃记之而去。

同游者：吴武陵，龚古，余弟宗玄。隶而从者，崔氏二小生，曰恕己，曰奉壹。

汉语拼音

Xiǎo shí tán jì

Cóng xiǎo qiū xī xíng bǎi èr shí bù, gé huáng zhú, wén shuǐ shēng, rú míng pèi huán, xīn lè zhī. Fá zhú qǔ dào, xià jiàn xiǎo tán, shuǐ yóu qīng liè. Quán shí yǐ wéi dǐ, jìn àn, juǎn shí dǐ yǐ chū, wéi chí, wéi yǔ, wéi kān, wéi yán. Qīng shù cuì màn, méng luò yáo zhuì, cēn cī pī fú.

Tán zhōng yú kě bǎi xǔ tóu, jiē ruò kōng yóu wú suǒ yī, rì guāng xià chè, yǐng bù shí shàng. Yǐ rán bù dòng, chù ěr yuǎn shì, wǎng lái xī hū, sì yǔ yóu zhě xiāng lè.

Tán xī nán ér wàng, dòu zhé shé xíng, míng miè kě jiàn. Qí àn shì quǎn yá chā hù, bù kě zhī qí yuán.

Zuò tán shàng, sì miàn zhú shù huán hé, jì liáo wú rén, qī shén hán gǔ, qiǎo chuàng yōu suì. Yǐ qí jìng guò qīng, bù kě jiǔ jū, nǎi jì zhī ér qù.

Tóng yóu zhě: Wú Wǔ Líng, Gǒng Gǔ, yú dì Zōng Xuán. Lì ér cóng zhě, Cuī shì èr xiǎo shēng, yuē shù jǐ, yuē fèng yī.

本文是由懂得生活网（dongdeshenghuo.com）为大家创作